Coordenadas: 43°07′36″N 4°03′17″O﻿ / ﻿43.12667, -4.05472

**Bárcena de Pie de Concha** é un concello da comunidade autónoma de Cantabria (España), localizado no Val de Iguña. Limita polo sur con Pesquera, Santiurde de Reinosa e San Miguel de Aguayo, polo norte e leste con Molledo e polo oeste con Hermandad de Campoo de Suso e Los Tojos.

Xeografía
---------

O municipio está na vía de paso cara a meseta máis transitada historicamente e por onde se trazaron infraestruturas como o ferrocarril e a autovía Cantabria - Meseta. Conserva en bo estado un tramo da chamada "calzada romana" entre Bárcena de Pie de Concha e a localidade de Pesquera e que presumiblemente formaba parte da vía que comunicaba *Portus Blendium* (actual Suances) con *Segisamo* (Sasamón). Algunha fonte pon en dúbida a súa orixe romana e data a súa construción no século XVIII.

Localidades
-----------

Os 787 habitantes (INE, 2008) de Bárcena de Pie de Concha, distribúense nas seguintes localidades:

* **Bárcena de Pie de Concha** (Capital), 607 hab. dos cales 9 están en poboamentos diseminados.
* Pie de Concha, 104 hab.
* Pujayo, 76 hab.
* Montabliz, deshabitado.

Bárcena de Pie de Concha é tamén o nome da capital do municipio. Localízase a 288 metros sobre o nivel do mar. No 2008 contaba cunha poboación de 607 habitantes (INE). Sitúase na faldra dunha elevada montaña e nas inmediacións da desembocadura do río Torina no río Besaya.
Desde esta localidade pode ascenderse ao Pico Jano (1.288-1.290 msnm).

Patrimonio
----------

Calzada romana de Bárcena de Pie de Concha(Cantabria), construída baixo Augusto e Tiberio polos soldados da *Legio IV Macedonica* entre *Segisama Iulia* (Sasamón) e *Portus Blendium* (Suances), para unir o val do Douro co Cantábrico.
Tres son os bens de interese cultural deste municipio:

* Rollo do termo municipal de Bárcena de Pie de Concha, con categoría de monumento
* Camiño Real de Las Hoces, que vai desde este municipio até Pesquera, tamén con categoría de monumento.
* Calzada romana do val do Besaya, con categoría de zona arqueolóxica e que afecta, ademais, aos municipios de Pesquera e Molledo. O percorrido pode emprenderse desde Pie de Concha, que se atopa a un quilómetro de Bárcena, pola estrada de Pujayo; esta calzada romana unía *Pisoraca* (Herrera de Pisuerga) con *Portus Blendium* (en Suances).

Está clasificado como ben inmoble de interese local a igrexa de San Cosme e San Damián de Bárcena de Pie de Concha, que data da segunda metade do século XII). É un edificio de arquitectura románica popular. Ten unha espadana barroca e outros elementos de séculos posteriores. Son Benes Inventariados a igrexa de Pujayo e a de Pie de Concha.

Demografía
----------

Evolución demográfica| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2005 |
| --- | --- | --- | --- | --- | --- | --- | --- | --- | --- | --- |
| 1.091 | 1.200 | 1.235 | 1.107 | 1.102 | 1.112 | 1.137 | 1.012 | 920 | 952 | 805 |

Fonte: INE

Administración
--------------

Nas seguintes táboas móstranse os resultados das eleccións municipais celebradas no 2003 e no 2007.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Eleccións municipais, 25 de maio de 2003** |
| **Partido** | **Votos** | **%** | **Concelleiros** |
| **PP** | 314 | 48,99 % | 4 |
| **PSOE** | 208 | 32,45 % | 2 |
| **PRC** | 105 | 16,38 % | 1 |

* Alcalde electo: José Félix de las Cuevas González (PP).
 | 

|  |
| --- |
| **Eleccións municipais, 27 de maio de 2007** |
| **Partido** | **Votos** | **%** | **Concelleiros** |
| **PP** | 300 | 47,10 % | 4 |
| **PSOE** | 202 | 31,71 % | 2 |
| **PRC** | 113 | 17,74 % | 1 |

* Alcalde electo: José Félix de las Cuevas González (PP).
 |

Economía
--------

Bárcena de Pie de Concha sufriu unha precoz industrialización desde comezos do século XX. Por un curto período de tempo, a empresa belga Solvay instalouse na vila de Bárcena, sobre o río Besaya. As súas instalacións foron adquiridas posteriormente por Electra de Viesgo que as transformou nunha central hidroeléctrica que segue actualmente en funcionamento.

No ano 1923 Electra de Viesgo inaugurou o salto de Torina e o encoro de Alsa. Esta obra foi ampliada en 1983 coa construción dun encoro superior en Jano e dunha central de bombeo. Todo o conxunto segue en plena actividade, sendo a principal fonte de riqueza do municipio.

Tamén nos primeiros anos do século pasado instaláronse na vila dúas pequenas industrias queixeiras, unha das cales deu orixe á industria láctea Leche Collantes, actualmente desaparecida, pero que canda unha fábrica de pensos, unha gran granxa avícola e unha macroganadería de vacas de leite, foron as fontes de emprego durante a segunda metade do século.

A isto cabe engadir os empregos xerados polo ferrocarril que atravesa o pobo e a proximidade das industrias de Los Corrales de Buelna. Trala guerra civil, a gandaría e a agricultura pasaron a ter un papel secundario na vida do pobo e hoxe carecen de relevancia.

Como a inmensa maioría dos pobos da zona, Bárcena é un municipio habitado por pensionistas e un pequeno número de traballadores que encontran fóra do municipio o seu posto de traballo. Tamén, aínda que ten unha pequena industria hostaleira, o turismo non ten gran relevancia no lugar.

Notas
-----

1. ↑  Isaac Moreno Gallo (2006). "Vías Romanas. Ingeniería y técnica constructiva." (PDF) (en español). Arquivado dende o orixinal (PDF) o 05 de outubro de 2010. Consultado o 19 de febreiro de 2011.
2. ↑  Resultados electorais do municipio (2003 e 2007)

| * v
* c
* e
Cantabria Cantabria  ·  Concellos de Cantabria |
| --- |
| Alfoz de Lloredo  ·  Ampuero  ·  Anievas  ·  Arenas de Iguña  ·  Argoños  ·  Arnuero  ·  Arredondo  ·  El Astillero  ·  Bárcena de Cicero  ·  Bárcena de Pie de Concha  ·  Bareyo  ·  Cabezón de la Sal  ·  Cabezón de Liébana  ·  Cabuérniga  ·  Camaleño  ·  Camargo  ·  Campoo de Enmedio  ·  Campoo de Yuso  ·  Cartes  ·  Castañeda  ·  Castro Urdiales  ·  Cieza  ·  Cillorigo de Liébana  ·  Colindres  ·  Comillas  ·  Los Corrales de Buelna  ·  Corvera de Toranzo  ·  Entrambasaguas  ·  Escalante  ·  Guriezo  ·  Hazas de Cesto  ·  Hermandad de Campoo de Suso  ·  Herrerías  ·  Lamasón  ·  Laredo  ·  Liendo  ·  Liérganes  ·  Limpias  ·  Luena  ·  Marina de Cudeyo  ·  Mazcuerras  ·  Medio Cudeyo  ·  Meruelo  ·  Miengo  ·  Miera  ·  Molledo  ·  Noja  ·  Penagos  ·  Peñarrubia  ·  Pesaguero  ·  Pesquera  ·  Piélagos  ·  Polaciones  ·  Polanco  ·  Potes  ·  Puente Viesgo  ·  Ramales de la Victoria  ·  Rasines  ·  Reinosa  ·  Reocín  ·  Ribamontán al Mar  ·  Ribamontán al Monte  ·  Rionansa  ·  Riotuerto  ·  Las Rozas de Valdearroyo  ·  Ruente  ·  Ruesga  ·  Ruiloba  ·  San Felices de Buelna  ·  San Miguel de Aguayo  ·  San Pedro del Romeral  ·  San Roque de Riomiera  ·  San Vicente de la Barquera  ·  Santa Cruz de Bezana  ·  Santa María de Cayón  ·  Santander  ·  Santillana del Mar  ·  Santiurde de Reinosa  ·  Santiurde de Toranzo  ·  Santoña  ·  Saro  ·  Selaya  ·  Soba  ·  Solórzano  ·  Suances  ·  Los Tojos  ·  Torrelavega  ·  Tresviso  ·  Tudanca  ·  Udías  ·  Val de San Vicente  ·  Valdáliga  ·  Valdeolea  ·  Valdeprado del Río  ·  Valderredible  ·  Valle de Villaverde  ·  Vega de Liébana  ·  Vega de Pas  ·  Villacarriedo  ·  Villaescusa  ·  Villafufre  ·  Voto |  |

|  |  |
| --- | --- |
| Control de autoridades | 
* Wd: Q1606550
* WorldCat
* VIAF: 154938188
* código INE: 39010
* GeoNames: 6360657
* LCCN: n96098187
* OSM: 339831
* WOEID: 753706

 |